**ELŐTERJESZTÉS**

**Szombathely Megyei Jogú Város Közgyűlésének 2020. szeptember 24-i ülésére**

**Javaslat feladat-ellátási megállapodások felülvizsgálatával kapcsolatos döntések meghozatalára**

Szombathely Megyei Jogú Város Önkormányzata (a továbbiakban: Önkormányzat) az alábbi civil egyesületekkel (a továbbiakban: Egyesület) kötött 5 évre szóló megállapodást az Egyesületek által végzett különböző tevékenységek tárgyában:

1. Derkovits Városrészért Közhasznú Egyesület,
2. Gyöngyöshermán-Szentkirályi Polgári Kör,
3. Hátrányos Helyzetű Roma Fiatalokat Támogató Közhasznú Egyesület,
4. Herényi Kulturális és Sportegyesület,
5. Joskar-Ola Alapítvány,
6. Olad Városrészért Egyesület,
7. Petőfi-Telepért Egyesület,
8. Szombathelyi Civil Kerekasztal,
9. Vas Megye és Szombathely Megyei Jogú Város Nyugdíjas Szövetsége, Képviselete,
10. Zanati Kulturális és Sport Egyesület
11. Vas Megyei Tudományos Ismeretterjesztő Egyesület (a továbbiakban: TIT).

Az 1-10. sz. Egyesületekkel jelenleg feladat-ellátási, míg a 11. sz. egyesülettel közművelődési megállapodás van érvényben.

Az idei évben a koronavírus fertőzés kapcsán elrendelt veszélyhelyzetre tekintettel az 51/2020. (IV.30.) PM. sz. határozattal módosításra kerültek az Egyesületekkel kötött megállapodások, tekintettel arra, hogy a veszélyhelyzetben elrendelt korlátozások miatt a civil szervezetek nem tudták teljesíteni a megállapodásokban vállalt kötelezettségeiket, így a támogatási összegek csökkentésre kerültek azzal, hogy 2020. szeptember 30. napjáig a megállapodások újratárgyalásra kerülnek.

A 2020. szeptember 30-i határidő lejárta előtt az Egyesületek nyilatkoztak arra vonatkozóan, hogy az alapműködésükhöz 2020. december 31. napjáig milyen összegű támogatásra van szükség, továbbá – figyelembe véve a járványügyi készültségre vonatkozó szabályokat – a feladat-ellátási megállapodásban szereplő rendezvények közül mely rendezvények megrendezését tervezik.

A megküldött tájékoztatók alapján az Egyesületek részére az alábbi támogatási összegek kifizetése indokolt:

|  |  |  |  |  |
| --- | --- | --- | --- | --- |
| **Szervezet neve** | **Költségveté-si soron biztosított előirányzat** | **Feladat-ellátási megállapodásban szereplő támogatás** | **51/2020. (IV.30.) PM. sz. határozattal kifizetésre került** | **2020. december 31-ig javasolt további támogatás összege** |
| Gyöngyöshermán-Szentkirályi Polgári Kör | 4.000.000,- Ft | 3.000.000,- Ft | 2.200.000,- Ft | 800.000,- Ft |
| Petőfi-Telepért Egyesület | 1.000.000,- Ft | 1.000.000,- Ft | 448.000,- Ft | 302.000,- Ft |
| Zanati Kulturális és Sport Egyesület | 3.000.000,- Ft | 2.000.000,- Ft | 900.000,- Ft | 1.350.000,- Ft |
| Herényi Kulturális és Sportegyesület | 17.000.000,- Ft | 17.000.000,- Ft | 9.000.000,- Ft | 2.250.000,- Ft |
| Vas Megye és Szombathely Megyei Jogú Város Nyugdíjas Szövetsége Képviselete | 1.000.000,- Ft | 1.000.000,- Ft | 273.000,- Ft | 477.000,- Ft |
| Szombathelyi Civil Kerekasztal | 1.600.000,- Ft | 1.600.000,- Ft | 690.000,- Ft | 510.000,- Ft |
| Hátrányos Helyzetű Roma Fiatalokat Támogató Közhasznú Egyesület | 1.200.000,- Ft | 1.200.000,- Ft | 600.000,- Ft | 300.000,- Ft |
| Joskar-Ola Alapítvány | 6.000.000,- Ft | 6.000.000,- Ft | 1.359.000,- Ft | 891.000,- Ft |
| Vas Megyei Tudományos Ismeretterjesztő Egyesület | 1.500.000,- Ft | 1.500.000,- Ft | 125.000,- Ft  | 1.000.000,- Ft |
| Olad Városrészért Egyesület | 2.000.000,- Ft | 1.000.000,- Ft | 440.000,- Ft | 1.060.000,- Ft |
| Derkovits Városrészért Egyesület | 3.000.000,- Ft | 1.000.000,- Ft | - | 2.250.000,- Ft |

Fentiekre tekintettel a Herényi Kulturális és Sportegyesülettel, a Petői-Telepért Egyesülettel, a Vas Megye és Szombathely Megyei Jogú Város Nyugdíjas Szövetsége, Képviselete, a Vas Megyei Tudományos Ismeretterjesztő Egyesülettel, a Hátrányos Helyzetű Roma Fiatalokat Támogató Közhasznú Egyesülettel, a Joskar-Ola Alapítvánnyal és a Szombathelyi Civil Kerekasztallal szükséges a feladat-ellátási megállapodások módosítása, amelynek tervezete az előterjesztés 1. sz. mellékletét képezi. A többi szervezet számára a támogatás a hatályos feladat-ellátási megállapodás alapján kifizethető.

Szombathely Megyei Jogú Város Önkormányzatának Közgyűlése a 2020. február 27-i ülésén alkotta meg a helyi közművelődési feladatok ellátásáról szóló 5/2020. (III.5.) önkormányzati rendeletét (a továbbiakban: Rendelet).

A Közgyűlés az 50/2020. (II.27.) Kgy. számú határozatában felhatalmazta a polgármestert, hogy vizsgálja felül, és szükség szerint terjessze a Közgyűlés elé az önkormányzat által kötött, hatályban lévő feladat-ellátási megállapodások módosítását, megszüntetését, új megállapodások megkötését.

Fentieknek megfelelően a feladat-ellátási megállapodások felülvizsgálatra kerültek.

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet (a továbbiakban: EMMI rendelet) III. Fejezetében meghatározott személyi, tárgyi feltételekre vonatkozóan négy Egyesület nyilatkozott úgy, hogy a jogszabályi feltételeknek megfelel, tevékenységével a helyi közművelődési alapszolgáltatásban részt kíván venni, így a Rendelet 1. számú mellékletében szereplő Egyesületek esetében az érvényben lévő feladat-ellátási megállapodások helyett 2021. január 1. napjától 2025. december 31. napjáig közművelődési megállapodás kerül megkötésre:

* Gyöngyöshermán-Szentkirályi Polgári Kör,
* Herényi Kulturális és Sportegyesület,
* TIT
* Zanati Kulturális és Sport Egyesület.

A TIT-tel jelenleg érvényben lévő közművelődési megállapodást - figyelembe véve a Törvényben és az EMMI rendeletben foglaltakat, valamint azt, hogy célszerű az egységes forma minden új közművelődési megállapodás vonatkozásában - javasolt módosítás helyett újra alkotni.

Az alábbi, feladat-ellátási megállapodással rendelkező Egyesületek jelezték, hogy nem áll szándékukban a jelenlegi tevékenységet közművelődési megállapodás formájában ellátni, illetve nem felelnek meg a jogszabályi előírásoknak. Tekintettel azonban arra, hogy a településrészen végzett közösségfejlesztő, településrészi identitást erősítő, már hagyománynak számító programokat, továbbá a nemzetiségi kezdeményezéseket egyaránt támogatja Önkormányzatunk, célszerű a jelenleg érvényben lévő feladat-ellátási megállapodásokat - az eltérő szakmai tartalmak kivételével - egységesíteni, így azokat 2021. évtől új formában megkötni.

* Derkovits Városrészért Egyesület,
* Hátrányos Helyzetű Roma Fiatalokat Támogató Közhasznú Egyesület,
* Joskar-Ola Alapítvány,
* Olad Városrészért Egyesület,
* Petőfi-Telepért Egyesület.

A Vas Megye és Szombathely Megyei Jogú Város Nyugdíjas Szövetsége, Képviselete, valamint a Szombathelyi Civil Kerekasztal tevékenysége elsősorban információközvetítés és érdekképviselet, esetükben a feladat-ellátási megállapodás megfelelő, így az nem igényel módosítást.

A megállapodástervezetek az előterjesztés részét képezik az alábbiak szerint:

1. Közművelődési megállapodás
2. sz. melléklet: Gyöngyöshermán-Szentkirályi Polgári Kör,
3. sz. melléklet: Herényi Kulturális és Sportegyesület,
4. sz. melléklet: Zanati Kulturális és Sport Egyesület.
5. sz. melléklet: TIT.
6. Feladat-ellátási megállapodás
7. sz. melléklet: Derkovits Városrészért Egyesület,
8. sz. melléklet: Hátrányos Helyzetű Roma Fiatalokat Támogató Közhasznú Egyesület,
9. sz. melléklet: Joskar-Ola Alapítvány,
10. sz. melléklet: Olad Városrészért Egyesület,
11. sz. melléklet: Petőfi-Telepért Egyesület.

Az új megállapodások megkötésével 2020. december 31. napjával a jelenleg érvényben lévő megállapodások érvényüket vesztik.

Kérem a Tisztelt Közgyűlést, hogy az előterjesztést megtárgyalni, és határozati javaslatokat elfogadni szíveskedjen.

**Szombathely, 2020. szeptember „ ”**

**/: Dr. Nemény András :/**

**HATÁROZATI JAVASLAT**

**…/2020. (IX.24.) Kgy. számú határozat**

1. A Közgyűlés a „Javaslat feladat-ellátási megállapodások felülvizsgálatával kapcsolatos döntések meghozatalára” c. előterjesztést megtárgyalta és egyetért a feladat-ellátási megállapodással rendelkező szervezetek 2020. október 1. és december 31. közötti támogatásával az alábbiak szerint:

|  |  |
| --- | --- |
| **Szervezet neve** | **Támogatás összege** |
| Gyöngyöshermán-Szentkirályi Polgári Kör | 800.000,- Ft |
| Petőfi-Telepért Egyesület | 302.000,- Ft |
| Zanati Kulturális és Sport Egyesület | 1.350.000,- Ft |
| Herényi Kulturális és Sportegyesület | 2.250.000,- Ft |
| Vas Megye és Szombathely Megyei Jogú Város Nyugdíjas Szövetsége Képviselete | 477.000,- Ft |
| Szombathelyi Civil Kerekasztal | 510.000,- Ft |
| Hátrányos Helyzetű Roma Fiatalokat Támogató Közhasznú Egyesület | 300.000,- Ft |
| Joskar-Ola Alapítvány | 891.000,- Ft |
| Vas Megyei Tudományos Ismeretterjesztő Egyesület | 1.000.000,- Ft |
| Olad Városrészért Egyesület | 1.060.000,- Ft |
| Derkovits Városrészért Egyesület | 2.250.000,- Ft |

1. A Közgyűlés felhatalmazza a polgármestert, hogy a Herényi Kulturális és Sportegyesülettel, a Petői-Telepért Egyesülettel, a Vas Megye és Szombathely Megyei Jogú Város Nyugdíjas Szövetsége, Képviselete, a Vas Megyei Tudományos Ismeretterjesztő Egyesülettel, a Hátrányos Helyzetű Roma Fiatalokat Támogató Közhasznú Egyesülettel, a Joskar-Ola Alapítvánnyal és a Szombathelyi Civil Kerekasztallal az előterjesztés 1. számú melléklete szerinti tartalommal a feladat-ellátási megállapodás módosítását aláírja.
2. A Közgyűlés egyetért azzal, hogy az érvényben lévő feladat-ellátási megállapodás helyett 2021. január 1. napjától 2025. december 31. napjáig az Egyesületek által vállalt közművelődési alapszolgáltatás tárgyában, az előterjesztés 2-4. számú melléklete szerinti tartalommal közművelődési megállapodást kössön az alábbi Egyesületekkel:
* Gyöngyöshermán-Szentkirályi Polgári Kör,
* Herényi Kulturális és Sportegyesület,
* Zanati Kulturális és Sport Egyesület.
1. A Közgyűlés egyetért azzal, hogy a Vas Megyei Tudományos Ismeretterjesztő Egyesület jelenleg érvényben lévő közművelődési feladat-ellátási megállapodása helyett a jogszabályi előírásoknak megfelelő, változatlan támogatási összeggel, új közművelődési megállapodás kerüljön megkötésre az előterjesztés 5. számú mellékletének megfelelően.
2. A Közgyűlés egyetért azzal, hogy a vállalt feladatok változatlanul hagyásával, a szükséges módosításokkal az előterjesztés 6-10. számú melléklete szerinti tartalommal új feladat-ellátási megállapodás kerüljön megkötésre az alábbi Egyesületekkel:

Derkovits Városrészért Egyesület,

Hátrányos Helyzetű Roma Fiatalokat Támogató Közhasznú Egyesület,

Joskar-Ola Alapítvány,

Olad Városrészért Egyesület,

Petőfi-Telepért Egyesület.

1. A Közgyűlés felhatalmazza a polgármestert az 1-5. pontban meghatározott - az előterjesztés mellékletét képező - új megállapodások aláírására, amellyel az érvényben lévő megállapodások 2020. december 31. napjával hatályukat vesztik.

**Felelős:** Dr. Nemény András polgármester

 Horváth Soma alpolgármester

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal /1-5. pont vonatkozásában/

 2020. október 31. /6. pont vonatkozásában/